fgho/hanse-kurrent-xvi-rawxml huggingface dataset:
1518-06-19_Rezess_(HAStK-RBA_Best__82_A10_e)

Dar one ok gen gelt moye vnd arbeit gesparet vnd
to lesten mit der ko. werde yn deme ryke, to apenborem orloge gekamen vnd als de vrede, dem orloge
gefolget, hadden desuluen eyne nye confirmatio irlagt
dar men doch bauen wo vorhen worde besweret
Vnd syn gelesen de olden priuilegia vnd confirmatio
konynghes Hanses patris vnd Cristiernj filij, Js ock
gelesen de Jungste confirmatio vnd tractadt gdachten
Cristiernj Itzigenn konynges
Syn ok gelesenn de gebreke, ock was derhaluen to iar
van dem dage an den konynck gescreuen, ok wat Jn
antwort erholdenn
Vnd is vorlaten Dat men derwegenn ouermals
van dessem dage an ko. werde vnd Rykes redere schriue
Js ok den van Lubeck macht gegeuen, to bequemer
tijt de breue vth namen gemeyner Stede vthgaen
to latenn
1518-06-19_Rezess_(HAStK-RBA_Best__82_A10_e)

Frijdage morgen to vij slegen synt de hern Radessendebaden
to gewontliker malstede erschenen
Vnd syn de Ersamen Er albert ottensen vnd er Gert
schroder Ratmanne tomme Stralessunde tuschenn
de Er. van rostock vnd wysmer gel tor rechteren
hant geloceret, de denne na gewontlickem grute
vnd irbedinge, ores solangen vtheblyuendes entschuldiget, ok deme Er. Rade van der gutliken
weruynge gdancket
Dar na is gelesenn de entschuldinge der van
Gripeswolde, vnd is bet men de anderen entschuldinge vornemende wert Jn bdenck gnamen
Dar negest is de Erhafftige M. Jochim Sommeruelt
des copmans to Brugge Secreterer Jngeeschet vnd
als de vorgekamen hefft na gutlyke vnd denstliker erbedinge anfencklick syne Mesters entschuldiget, dat sze dusse dachuart nicht statlyker boschicket, dan it begeue sick Jn warheyt, dat de
1518-06-19_Rezess_(HAStK-RBA_Best__82_A10_e)

Jennen so des copmans gelegenicht aldermest bowust
myt kranckheit vnd older ok merckliken anliggenden
weruen vorhindert vnd boladen weren So dat se
ditmall nemande dan syne personen vorfertygenn
kondenn Bogerende dat de hern Radessendebaden syne mestere
nicht anders derwegen, dan myt dem besten bdencken
vnd one wes he to irkennen togeuen yn bouel hadde
vp syne Credentien de ouergereket gutlick gehore
geuen woldenn
Na lesinge der credentien Js demsuluenn M iochim
gsecht So denne to hanthauinge vnd wedderuorheuinge des Cuntors to Brugge, dusse dagelestinge
am meystendele angesettet hadde sick dem nach
wol getemet vnd geboret dat se emande der olderlude vnd van den geschickten, hir vorfertygeth
Jodoch weren de Radessendebaden geneget syne werue gutlick
tohoren
Vnnd hefft gdachte M iochim Jnt lange vorhalt
dat am Jar vorgangen den Radessendebaden gemeyner Steder
So hir to dage erschenen, mercklike vnde vele article
1518-06-19_Rezess_(HAStK-RBA_Best__82_A10_e)

der ouerfarnige bosweringe vnd gebreke des copmans
schrifftlick overgegeuen Jn gantzer touorsicht, de
datmall schallden geremediret syn worden, dat denne
alleyner nicht gscheen, dan noch mer bswerynge gedachtem copmanne angewassen vnd wowoll he
de article vpt nije to vorhalen boret Idoch ermerkeden
dat sodans eyne lange wyle tydes wech nemende
worde vnnd bdachte by sick, dat de article vmme orer
mennichte scrifftlick moten ouergereket werdenn
dar Jnne ryplick to ratslagenn Jodoch hefft desulue
M iochim, desulue article alle (iodoch myt vorbebeholdener protestation dar he enyge Stadt ynt bosunder nomende worde, dat sodans nicht geschege
to vorclenynge noch vth anderer menyge dan
dat de nottrofft eschede) summarie vorhalt vnnd
dar na schrifftlick ouergegeuen
Vnd is demsuluen gsecht, dat de hrnn Radessendebaden
wolden syck de article vorlesen laten, vnd vmme
de to wandelennde vnd dem guden Cuntor sture
vnd hulpe to doende allen mogelyken flijt vorwenden
1518-06-19_Rezess_(HAStK-RBA_Best__82_A10_e)

Vnd syn vort de article vorgenamen, vnd alsz de
erste gelesen Js boualen de Recesse vptosokenn wo
vnnd yn wat gstalt des Copmanns raet ertijdenn
gewesenn
Vp den artikell de coplude der Stede hamborch Brunswick Bremen dantzick Campenn etc bolangende Js
bowagen, datten de reden vnd alle billicheit forderde
eyne Jder Stadt, de synen dar de myszgedaen straffede
vnd is derwegen eyn artykell vth deme Recesse Annj
vorgangen gelesen vnd na veler consultatie allenthaluen geholden vornuttest angesheen, dat Cuntor
to Brugge toblyuende, den to antwerpen off anderszworhen
to transfererende, dat men derhaluen Jn bedenck neme
wo vnd wat gstalt, datsulue wedderuptoheuende vnd
Jn den oldenn Standt to bryngende
Tom drudden vnd iiij artikelen willen de van Brunswick
na der maltyt antworden
Vp den v. artikel, der antwerpeschen composition vnd
ouerfaringe, hinrich gruter bernt grul vnd anderenn
Jn vrien merkenden gschen etc Js van dessem daghe
1518-06-19_Rezess_(HAStK-RBA_Best__82_A10_e)

an de van antwerpenn to schriuende
De vi vnd vij article, willen zu bodenck genamen
syn, beth men endrechtliken geslaten wo vnd yn
wat gstalt, dat Cuntor vnd copmans residentie
to holdenn
Vp den viij artykell der hanterynge hinrickes van
gynckel vnd valerij van dalen to antwerpen Js
van deme Er.Herrn aleue rynck Borgermester to Coln
valerins nene guder van syner
vorclaringen gdaen, dat wowoll valerins yn synem
wegen vorhandelt dar he part dell gewyn oft waszdem ane hebbe
huse to antwerpen wonedde Jodoch hadde syner
derhaluen nemant syner handelinge one scholde to beclagen hebben
kopenscop nicht to doende, den dar beneffens were
Dan hadde gemeinlick eynen in der anze bordich to Antwerpen
eyn Jn der hanse gebauenn, de alle vnd yslike copeliggende syne guder to vorkopen, wenner auerst desulue nicht
scop syner wegen hanterde, dat he also den hernn
by der hant, so vorkoft valerins syne gudere is wer ock
Radessendebaden hofflyken radede den van Colne nicht doinlich to
allen tyden ore gudere dorch bynnenhensessche tolaten Hanteren
Syn ok van oldunges her dar nicht mede beswert worden etc
De negende artikell schal berouwende blyuen, bet men
wo myt der Residentie toholdenn eyns gewordenn
Vp den ix vnd x article is vorlaten dat men wo
it dar wede to holden, eyne wyle yn betrachtent neme
1518-06-19_Rezess_(HAStK-RBA_Best__82_A10_e)

beth so lange, der residentie to Brugge geratslaget
Vp den x artikell, de wedderwardicheit der van
Campenn vnd zelingen hermen roden vnd anderer
bolangende Js vorlaten dat men de ouertreders na
vormoge der Recesse yn den Cuntoren straffen scall
vnd wider tobetrachtende wo myt densuluen Suderseeschen to farenn
Tor vesper als de hernn Radessendebaden wedder to rade geseten
hefft de werdige vnd hochelerde her Conradus konynck
Sindicus der Er. van Brunswick de brunswickeschen
coplude Jn dem drudden vnd verden artikell irnennet
to der menynge entschuldiget, dat, desuluen ore ware
vnd copenscap de am dele vorderfflick to Brugge nicht
hebben konen voren off bringen, se hadden dar mede
wo van oldinges de merckde geholden, laten sick ok beduncken
dar nichtes wer one mysdaen etc, dat se ouers sick, scolden
so vmborliken wo Jn den articlen angetagen, gehat vnd
tegens dem copman vpgeworpen hebben, vorseghe
sick gentzliken na der lude gelegenicheit redelicheit vnd
affkumpst, men wurde des also nicht befynden etc
1518-06-19_Rezess_(HAStK-RBA_Best__82_A10_e)

deme Er. Rade to Brunswick, de syck vnd de syne
aller gebor woll wetenn toholden, were dar oeck
nichtes van vorgekamenn
Als de vorschreuen van Brunswick eyne wyle
Jn de horkamer gewyset Js den hern Radessendebaden erclerynge gscheen wo vnd yn wat gstalt desuluen
coplude sick tegen de olderlude gestellet, ok eyne
nye vordracht myt den van antwerpen gemakt
vnd eine sunderge voruelinge wedder den copman
bedegedinget, dar vth de Stede vnd copman vneyndrechtich vormerket vnd derhaluen vorachtet etc
Vnd is darup vorlaten, dat men der van Brunswick
ouertredinge wo de ok derhaluen to straffende Jn
bodenck neme dewyle men ouers vmme dat gude
Cuntor to hanthauende hyr erschenen, dat men radtslage vnnd middele bodencke der mede datsulue Cuntor mochte wedder Jn guden Standt gebrocht werden
Als nu de ersamen van Brunswick wedder Jngeeschet Js one gesecht, dat de hern Radessendebaden orer coplude
1518-06-19_Rezess_(HAStK-RBA_Best__82_A10_e)

entschuldige angehoret hadden vnde leten de yn
orer werde beth men, wo dat cuntor to reddende geratslaget, blyuenn
Dar negest is gelesen de xi artikel des schates haluen
so de van campen etc weyrich syn to geuen vnd
syn derhaluen gelesen ij article eyn yth dem Recesse
Anni vij, de ander anni xvij vnd is beleuet, dat men
sodans Jn bodenck neme, bet men der vnborlykenn
vorsamelinge vnd dagelestinge dorch de Suderseschen
vnd andere geholden, rede hebbennde wert
De xij artikell ys ok wo de vorige Jn bodenck genamen
Vp den xiij artikel asmus stolten van hamborch bolangende ys na vorlesinge eynes artikels annj xj
geslaten, dat de van hamborch densuluen scholen
straffenn na vormoge gdachten artikels
Sonauende morgen to achte slegen is dorch de hernn
Radessendebaden to gewontlicker malstede wedder vorsammelt Jn
maten wo ok gisteren bowagen, dat de artykell des
copmans vaste lanck vnd beswerich, ok dar Jnne
1518-06-19_Rezess_(HAStK-RBA_Best__82_A10_e)

artykelwysz to sprechende, eyne lange wyle nemende
worde, dewyle men de ok Swarliken, er men wo
dat Cuntor vnd residentie to Brugge vp vaste vote
gebrocht remedieren kan, so moste men de eyne wile
berouwen laten vnd yn betrachtent nemen vnd
de tyt, to dem gennen darumme men geeschet gebruken
Vnd syn derhaluen de anderen article gelesenn
vnd alle Jn bedenck genamen, bet men de middell
gfunden, dar mede dat vilgnannte Cuntor hanthauet
vnd wedderupgerichtet moge werden vnd is den
morgen dar by gebleuenn
Tor vesper, hefft de her Borgermester to Lubeck den
hern Radessendebaden vorgegeuen, dat am yar vorgangen
dorch de Radessendebaden hijr to stede erschenen mercklick
bowach vnd ratslach geholden vnd tom latesten
boleuet vnd vor nutte angesen, dat Cuntor to
Brugge to blyuende vnd datsulue to hanthauende
dan to antwerpen off andersworhen to transfererende, De Ersamen van dantzick hedden ok denn
Secreteren, dat ore wolmenynge nicht anders en
were ercleret So denne datsulue Jn dysser vorsa¬
1518-06-19_Rezess_(HAStK-RBA_Best__82_A10_e)

melinge ok vor dat orbarlikeste vnd bodarfflykeste
angeseheen wolde van noden wesen, dat men vele
egen nut vnd priuete gewynste na lete, dar dat
geborde were dat Cuntor vnd residentie to Brugge
woll toholdenn
Moste men ok Jnt Swen Segelenn vnd also vorfugen
scholde dat eyne Stadt doen, so mostent de anderen
alle ok doenn
Item de Stapelguder moste men to Brugge wedder
vth den merkedenn voren latenn
Wolde ok vann nodenn wesenn dath menn
deme kopmanne eyne ordinantye makede vnd
eyne nye tyt anstellende wo lannge he mit
synenn gudernn de merckede, de men van
dem eynenn beth tom anderenn vorlenngede
holdenn scholde vnnd dat gdachte copman
1518-06-19_Rezess_(HAStK-RBA_Best__82_A10_e)

de merkede ock nicht lenger enhelde, dan
myth synenn guderenn wedder tho
Brugge reysede
Vnd is derhaluen gelesen eyn artikell vth dem
Recesse Annj lxxxvij, myt etlikenn anderenn dessuluen Recesses de Stapelguder
bolangende vnnd hefft de her Borghermester to Lubeck gesecht, dat vth den
articlenn clarlikenn to irlerennde wo ordentliken dhe Stapell angestelt Jodoch
nicht vnderholdenn dat der Stadt Lubeck
mercklikenn schaden Jngebracht Szo
denne itzundes densuluenn Stapell Jnn
der gstalth to holdenn na gelegenycheyt
boswerich, moste men dar Jnne eyne
moderatienn haldenn boramenn
1518-06-19_Rezess_(HAStK-RBA_Best__82_A10_e)

Vnnd ys allenthaluenn Jnn bodenck genamen
wat guder men tom Stapell to Brugge bringen
schall
Der segelatie haluenn Jnt Sweyn, synn ghelesenn etlike artycle des Recesses Annj vij dar
der anderen Recesse gecyteret, ok annj xcviij
wo de kopmann to reformerende Item wo
den butenhenseschenn to copslagenn to vorgunnenn vnnd is ok Jnn bodenck genamen
Syn ok gelesenn de article bynnen Antwerpen
Anno etc xvj negestuorgangen dorch geschickte
Radessendebaden wen, Steder boramet vnnd wes darvp vann densuluen van Antwerpen Jrholden
Am mandaghe morghenn syn de hern Radessendebaden
to gewontlyker malstede wedder erschenen
1518-06-19_Rezess_(HAStK-RBA_Best__82_A10_e)

Js dorch den hernn Bor: to Lubeck densuluen
vorJnringe gedaenn, dar men dat Cuntor
to Brugge hanthauen vnd ernstlick to
vnderholden gemenet, moste eyn Jder sodane
guder, als tom Stapell vorordent tho
Brugge bringen, Jodoch dar etlike medhe
weren dede vnkoste to lidende nicht vormochtenn, dat men darJnne enige modereringe dade, moste ok eyn sunderge tyt gestellet werdenn wo lange de merkede tho
holden vnd bauen alle dat eyn yder Stat
de oren to horsam dwunge vnd helde, vnd
de vnhorsamen to straffende, deme copmanne
vorgunde vnd dar de, deme copmann enthgingen, de, suluen straffen, Moste ock
de hauene des Szwins tor Slus vorsocht
werden vp dat de van Brugge den copman
to hanthauen, vnd der priuilegien geneten
to laten, deste mer bowagenn worden Men
erfore ok, dat sick dat Swyn dagelix boterde
1518-06-19_Rezess_(HAStK-RBA_Best__82_A10_e)

Vnd bynnen korter tyt ene grote flote spansker
Schepe, dar vngeseriget Jngekamen etc
Vnd syn vp dat vorgeuent dessueluen hern Bor: vele
bowage gewesenn. bsundern der Er. van Collen
de de segelatie Jnt Swyn vor gut vnd nutte angeszeenn Jodoch dat villichte stapelguder weren, de
de koste der vmmeschepinge swarlick liden konden
dat derhaluen moderatie van noden, dat ok de
gemeyner copman sick moste horsam holden, dar
de ok ouertredenn, dat de olderlude, one na older
manner straffen mochtenn
Js ok Jnt gemeyne bowagen, dar men dem copmanne
eyne tyt stellede, wo lange de merkede to holdende
dat sodans mercklik rekennde worde to nadele
vnd schaden, der coplude van der anze, vnd to vordele
vnd profijte der butenhenseschen vnd sunderlix der
Buscheners, de Jn den osterschenn Steden vnd
Jm grotenn dele bynnen Lubeck ore kopenschup
1518-06-19_Rezess_(HAStK-RBA_Best__82_A10_e)

myt osterscher ware holdenn
De ouerheideschen Steder hebben vorgegeuen
dat men, vor alle, de stapelguder namkundich make, de zegelatie Jnt Szwyne Stunde an dem mestendele, by den Steden by
der zee bolegenn, wente Jn densuluen steden
gene butenhensesche to copslagenn noch
Jn de Schepe to schepende vorgunneth
worde wolden se sick ok wo alle tijt Jnn
allen dingen der gebor woll schyckenn
De Ersamen van Ryge gesecht, dat one
Jnth Swyn to segelnde nicht fuglich went
se vordenn Jnt gemeyne aschenn pyck vnd
there, ok all qweme Jn den Schepe, de denn
Campers, de doch wo to besorgende, den Stapell
1518-06-19_Rezess_(HAStK-RBA_Best__82_A10_e)

nicht holdende wurdenn, to behorende, eynn
offt twee stucke wasses, konde men dar vmme
Jnt Swyn nicht segelenn
Ock dat vele vnbeqwemicheit nicht alleynen
den van Ryge, dan aldermeisten den van Lubeck
der frachtschepe haluen anwosse, de lange
vp der trauen beliggende bleuen vnd nicht
segelen woldenn ver dat sze to palle geladen
wente one bowust, nummende by one to leggende
vororlauet dat denne orsake geue, de gudere
Jn andere wege gefort worden, dan wo van
oldinge gewontlick
De stat van Rige, hedde derhaluen dit yar
mercklikenn schaden geleden wente dar gen
1518-06-19_Rezess_(HAStK-RBA_Best__82_A10_e)

her westschip gekamen Men vorde etlike
lakenn Jnn palenn gemacket vpt den
Castrikumeschenn slach, dade lenge vnd
brede hedden, dar denne alle vtersprote
dat de Schepe dorch den Szundt segelden
vnd also tom Stapell nicht kamen kondenn
darumme were billich to vorgunnen dath
eynJder neffens den frachtschepen toleggenn mochte
Dar entegen dorch den hernn Bor: to Lubeck
gsecht dat men de frachtschepe to lede were
nicht nyes, wente it dar mede auer hundert
yaren wo itzundes geholden, de Ryghe
vnnd Reuelfarers, hedden ore olderludhe
de alle wege tom gemeynen nutte reden
1518-06-19_Rezess_(HAStK-RBA_Best__82_A10_e)

De ortsprunck wor vmme sodane ordinantie
gemaket, were dat Zeerouers dath eyne
Schip nha dem anderenn Jnn der Zee nemen
dar entegen de Schepe, myt flaten, were
vnnd Soldenerenn wente de myt mercklikenn guderenn geladenn, gesegelt Men
plach ok, do men vele honnygen vnd heringen
vorede, myt vurenn Schepenn to segelennde
dar men euers sodans na itziger handelinge
vnd gstalt doen scholde, worde dem copmanne
ouell gedyenn dat ok dyt yar vortogeringe
gescheen, were nicht anders, dan vmme de ko.
werde to dennemarkenn vtliggers, dat men
sick bosaghede, dorch desulue de guder mochten
angehalt werdenn
Na velenn anderenn reden vnd betrachtingen
hebbenn de hern Radessendbaden ghemeyner Stede to etc
1518-06-19_Rezess_(HAStK-RBA_Best__82_A10_e)

Tho walfart vnd bstentenysse der gemenen Anze¬
Stede, vnd hanthauynge des Cuntors to Brugge yn
sunderheit, dergeliken andere, hebben de hern Radessendebaden
na rypem rade endrechtliken vorlaten vnd boslaten
dat me alle article vormals durch de Stede van
den butenhenseschenn Item der Segelatien vnde
vracht van der lantreise Ranefarers vnd allen
vorbaden reisen vorramet vorbat samptlick vnd
sunderlick by broke eynes Iewelken wo desuluen
Inholden to vorboren, schall vnd wil geholdenn hebben
ok de Jennen dar ane brokafftich, edder ok den broke to vorderen sumich bfunden nach lude dersuluen vngestraffet nicht laten vnd is sodans
Jn alle nottrofftige ende ernstlick vnd vpt flijtigeste to vorschriuen De article vth vorangetagen Recessen sunderlix Anno xxvj, xxxiii, xlvij
lxx, xcvii, vnde vij alles lestuorleden myt mer
anderen gemakt, syn itz vpt nye boleuet Innouert
ok gemetiget vnd ercleret wo hir na folget
Ex recessu anni septimj
1518-06-19_Rezess_(HAStK-RBA_Best__82_A10_e)

Jtem willen de Stede geholden hebben den artikell
de vorramet wort Anno m iiijc vnd xxiij aldus
ludende Jtem hebbet de Stede ouereyngedragen
vm dem schaden vorthowesen de deme gemeynen
copmanne van der dudeschen hanse Jn lyfflandt
vorkerende, alrade geschen is van deme dat de hollander Jn liflande merckliken copslagen bauen dat
it van oldinge plach to synde, als dat men nemen
hollander steden scholde Jn liflandt to copslagennde
Oures schipperen vnd scipmans wise mogen sze
dar kamen als it van oldinge plach to synde vnd
anders nicht, ok en schall men nicht stedenn
dat men Jenige hollandesche Jungen vph de
sprake bringe vnd dat scholen de Sendebaden vth
liflant by ore reder bringenn, dat de Stede dyt
willen so geholdenn hebben Se biddende van
der Stede wegen dat se dat truwliken bsorgen to
des gemeynen copmans besten
Ex eodem
1518-06-19_Rezess_(HAStK-RBA_Best__82_A10_e)

Vortmer hebben de Stede vorramet dat nemant
sprake leren schall Jn liflant he en se Jn der
hense bogrepen, Ok schal nemant, de yn der
hense nicht en is yn lifflande syne copenscup
vorsoken, vnder dan Jn den Steden by der Zee
bolegen vnd schal nicht to landewert an vorsoken
vm flas edder ander gut touorkopen Ok scal nemant
buten der hense wesende anderer copslagen, yn dorperen vnd cleynen Steden by vorlust des gudes
deme copere vnnd vorkopere
Ex eodem
Item en schal nemant Schepe buwen Jn ieniger
hanse Stadt, he en sy borger darsuluest, edder
vndersate des hernn, vnd dat Schip vort nemande vorkopen buten der hensze, er dat tom
slete by vorlust vnd pene drier mark goldes
vnd der hensze, men he mach dat wol vorkopenn bynnen der hensze Jodoch schall de dar mede
1518-06-19_Rezess_(HAStK-RBA_Best__82_A10_e)

vortfarenn als vorscreuen is
Ex eodem
allen
Ok schal men yn anderen Steden dar men Schepe
buwet, also vort faren vnd dar wor wesen, dat
gene lumberde, Engelsche, vlamynge, hollandere noch
andere van buten der hense, enyge nye Schepe vpsetten, offt buwen vnd weret sake, dat yt dar bauen schege so schall de Stadt Jn teyn marck golden
den gemeynen Steden van der hense vorfallen syn
Ex recessu anni xlvij van der vracht
Item schall nemant van der hense eynich gudt
laden noch vorfrachten yn anders wenen,
dan alleynen Jn de Schippern de Jn den hensze
behorende synt vp de bote van tewn marken
golden vorborennde
1518-06-19_Rezess_(HAStK-RBA_Best__82_A10_e)

Van den Schipphernn Ex eodem
Item dat ok eyn islick Schipper van der anze
de van osten westuart geladen wert, scal
geholden vnd vorbunden wesen tom Stapele
Jn flanderen to segelnde Jt en were dat de
coplude van der anze yenige schipperen vorfrachten Jn de Stede van der anze myt gude, alleynen Jn de hensestede bohorende, de mach dar
zegelen vnd lassen vnd anders nergen vnnd
ok vthgescheden, de Jn Engellant offt scotlant
wesen willen vp de bote van dren marken
golden sunder gnade to vorborende Jodoch de alleynen myt ventegude vnd neynen stapelgude
geladen synt, de mogen segelen wor sze willen
sunder vorborenn Dusse beiden artikel syn vormals,
sunderlinx Int iar lxx vnd vij ercleret worden to verstanden van
den stapelgudern allene Jn schepe van der anze tho schepende
vnde desuluen tom stapel Jn flanderen, edder wor de %
% copman tor tijt re
sideret to bringen .)
Van deme ouerlope Ex eodem
Item schall neyn scipper van der hanse gudt
vp den ouerlop, edder Jn der kaguten vorenn
1518-06-19_Rezess_(HAStK-RBA_Best__82_A10_e)

ok so schall eyn islick Schipper, de eyn Schip
hefft van hundert lasten Jn demesuluenn
schepe hebben vnd foren xx manne harnisch
vp de bote van eyner marck golden, also vaken
als he hir Jnne brechlick wert gfunden vnd
wat scip mer off mynder is, schal der gelicken
na antale voren dar na yt grot is edder cleyne
vnd dit schal eyn islike hensestat vorwaren
vnd ok de copman Jn flanderen vnd Engellant
etc wenner de Schepe anbauen eynen ysliken
Schepperen by synem ede to vorhorende
Ex recessu anni lxxj
Jn allen hauenen dar Schepe geladen werden
schall de Stat vorwaren laten vnd des geliken
de olderman der copmans, dar dat behoff is, dat
he to depe nicht geladen werden, se syn cleynn
edder grot, konde men dar entbauen enigen scipernn
1518-06-19_Rezess_(HAStK-RBA_Best__82_A10_e)

bowisen dat he syn schip vorladenn hadde
vnd daraff schade qweme, den schadenn
scholde de Schipper alleynen betalen, worde
ok eyn schip vorladen vnd doch wol auer Zee
qweme sunder schaden, van also vele last als
men bokennen mochte, dat he vorladen weren
scholde he van iewelker last geuen der Stat
van der hense edder den olderluden der copmans
dar he toqweme, also vele fracht, als he darmede vordenet hadde, dar enbauen schall
he voruallen den gemeynen hanzestedenn
eyne marck goldes
Dusse artikel is vorlenget myt dussen worden
Item des schall eyne Jewelke Stadt, dar sodane
Schepe myt guderen kamet, ere de tijt sodane
guder vpschepet werden myt vlijte bosen laten
Jfft yt vorladen sy yfft nicht
1518-06-19_Rezess_(HAStK-RBA_Best__82_A10_e)

Van der Segelatien Ex eodem
Vortmer synt de Stede eyns gewordenn to holden
den artikel als Jn denn olden Recessen schreuen is
also dat neyn schipper mit gladen Schepen noch
myt ballast segelen schall, na sunte mertens dagen
uth der hauen dar he denne Jnne is Item were
dat he vth geselgelt werde van dar, dar he geladen
were vnd qweme wor Jn norwegen edder Jn
andere hauene so mach he uort segelen, dar hen
he wolde, Weret ouers dat welke Schipper geladen were vor sunte nicolaus dagen myt bere
edder herinck myt vuller last so mach de schipper
segelen In den merckt, dar hen he gewunnen is
wo he dat myt synen rechte beholden, dat he
anders neyne copenscup Jnne hebbe, dan bere vnd
herinck
Ex eodem
1518-06-19_Rezess_(HAStK-RBA_Best__82_A10_e)

vortmer scholen neyne Schipperen van der Zee
de wynterlage gelegen hebben segelen myt
oren Schepen vor Cathedra petrj Jt en were
dat welck schipper syn schip lode myt heringe
edder ber, de mach zegelen to lichtmyssen vnd
wenner de Schipperen also liggende blyuenn
also vorschreuen is so endarff de kopmann
neyne fracht utgeuen, offt de copman vth
schepen will, Jodoch mach men segelenn bynnen landes myt cleynen Schepen vpth
hogeste van xxiiij lastenn vnd yfft Jenich
Schippe, yfft copman de Jn der hense ys
hir entegen dede, Jn welker Stadt hauene he
qweme, de schipher scall syn schip vnde de
copman syn gudt vorboret hebben, were ouer
de schippe vnd copmann nicht Jn der hensze
wo denne dat Schip vnd gudt koffte, de were
borger edder gast, de scolde dat schip vnnd
gut vorbort hebbenn, Behelde ouer de schipper
dat schip, so en scholde nemant dar nha